ddrg/super_eurlex huggingface dataset:
Komisjoni määrus (EMÜ) nr 473/89,

24. veebruar 1989,

millega muudetakse määrust (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 25. jaanuari 1983. aasta määrust (EMÜ) nr 170/83, millega kehtestatakse ühenduse kalavarude kaitse- ja majandamissüsteem, [1] viimati muudetud Hispaania ja Portugali ühinemisaktiga,

võttes arvesse nõukogu 23. juuli 1987. aasta määrust (EMÜ) nr 2241/87, millega kehtestatakse teatavad kontrollimeetmed kalandustegevuses, [2] muudetud määrusega (EMÜ) nr 3483/88, [3] eriti selle artiklit 14, ning arvestades, et:

komisjoni määruses (EMÜ) nr 2807/83, [4] mida on muudetud Hispaania ja Portugali ühinemisaktiga, on sätestatud kalandustegevuse ajal peetava püügipäeviku kasutusjuhend ning liikmesriigi lipu all sõitva või liikmesriigis registreeritud laeva kapteni koostatud lossimis-/ümberlaadimisdeklaratsiooni kasutusjuhend;

vastavalt kõnealuse määruse IV ja V lisa punktidele 4.2.2 tuleb juhtudel, kui lossimine toimub mõnes muus liikmesriigis kui see, mille lipu all laev sõidab, täpsustada ja järjekindlamaks muuta püügipäeviku andmete edastamise korda; seetõttu tuleb muuta määrust (EMÜ) nr 2807/83;

käesolevas määruses sätestatud meetmed on kooskõlas kalavarude korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EMÜ) nr 2807/83 järgmiselt.

1. IV lisa punkti 4.2.2 esimene lause asendatakse järgmisega:

"Kui lossimine toimub muus liikmesriigis kui see, mille lipu all laev sõidab või kus laev on registreeritud, antakse lossimisdeklaratsiooni esimene koopia üle või saadetakse selle liikmesriigi ametiasutustele, kus lossimine toimub, 48 tunni jooksul pärast lossimise lõppemist.";

2. V lisa punkti 4.2.2 esimene lause asendatakse järgmisega:

"Kui lossimine toimub muus liikmesriigis kui see, mille lipu all laev sõidab või kus laev on registreeritud, antakse lossimisdeklaratsiooni esimene koopia üle või saadetakse selle liikmesriigi ametiasutustele, kus lossimine toimub, 48 tunni jooksul pärast lossimise lõppemist."

Artikkel 2

Käesolev määrus jõustub kolmekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. veebruar 1989

Komisjoni nimel

asepresident

Manuel Marίn

[1] EÜT L 24, 27.1.1983, lk 1.

[2] EÜT L 207, 29.7.1987, lk 1.

[3] EÜT L 306, 11.11.1988, lk 2.

[4] EÜT L 276, 10.10.1983, lk 1.

--------------------------------------------------
Euroopa Liidu Teataja L 151 , 03/06/1989 Lk 0025 - 0026

Soomekeelne eriväljaanne: Peatükk 3 Köide 29 Lk 0103

Rootsikeelne eriväljaanne: Peatükk 3 Köide 29 Lk 0103



Komisjoni määrus (EMÜ) nr 1547/89, 2. juuni 1989, millega muudetakse määrust (EMÜ) nr 2185/87 teatavate asutamislepingu II lisas nimetamata kaupadena eksporditavate põllumajandustoodete eksporditoetuste tagasimaksmise ja ühinemiskompensatsioonide maksmise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta [1], viimati muudetud määrusega (EMÜ) nr 1213/89 [2], eriti selle artikli 16 lõiget 6, võttes arvesse nõukogu 30. juuni 1981. aasta määrust (EMÜ) nr 1785/81 suhkruturu ühise korralduse kohta [3], viimati muudetud määrusega (EMÜ) nr 1069/89 [4], eriti selle artikli 19 lõiget 7, ning arvestades, et: komisjoni määrusega (EMÜ) nr 2185/87 [5], viimati muudetud määrusega (EMÜ) nr 164/89 [6], nähakse teatud juhtudel ette kõnealuse määruse lisas kindlaksmääratud koguste alusel arvutatud toetuste tagasimaksmine; CN-koodi 380910 alla kuuluvate toodete puhul makstakse eksporditoetusi, mis on suuremad kui ühendusse importimisel nõutavad tollimaksud; need tooted tuleks seetõttu lülitada määruse (EMÜ) nr 2185/87 reguleerimisalasse, et vältida ettevõtjate alusetut tulu; käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2185/87 lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. juuni 1989 Komisjoni nimel komisjoni liige Ray Mac Sharry [1] EÜT L 281, 1.11.1975, lk 1. [2] EÜT L 128, 11.5.1989, lk 1. [3] EÜT L 177, 1.7.1981, lk 4. [4] EÜT L 114, 27.4.1989, lk 1. [5] EÜT L 203, 24.7.1987, lk 20. [6] EÜT L 20, 25.1.1989, lk 12. -------------------------------------------------- LISA " LISA Kaubad (CN-kood) | Põhitoodete kogused, mida on vaja 100 kg antud kauba tootmiseks | 13023100 | 717 kg valget suhkrut | 13023210 | 13023290 | 13023900 | 29411000 | 6703 kg maisi (tärklisetööstuse jaoks) ja 787,40 kg valget suhkrut | 30019091 | 717 kg valget suhkrut | 35051050 | 335 kg tavalist nisu (tärklisetööstuse jaoks) | 38091010 | 180 kg maisi (tärklisetööstuse jaoks) | 38091030 | 38091050 | 38091090 | 39129090 | 717 kg valget suhkrut | 39139090 | " --------------------------------------------------
Euroopa Liidu Teataja L 151 , 03/06/1989 Lk 0022 - 0022

Soomekeelne eriväljaanne: Peatükk 4 Köide 3 Lk 0129

Rootsikeelne eriväljaanne: Peatükk 4 Köide 3 Lk 0129



Komisjoni määrus (EMÜ) nr 1544/89, 2. juuni 1989, millega muudetakse määrust (EMÜ) nr 3460/85, millega nähakse ette vahemere sardiinide eest antava tasandushüvitiste määramise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 4. novembri 1985. aasta määrust (EMÜ) nr 3117/85, millega nähakse ette liigi Sardina pilchardus sardiinide eest antava tasandushüvitiste määramise üldeeskirjad, [1] muudetud määrusega (EMÜ) nr 3940/87, [2] eriti selle artiklit 4, ning arvestades, et: teatavate soolatud toodete puhul ei ole mõnedel juhtudel võimalik nende valmimisele kuluva aja tõttu pidada kinni komisjoni määruses (EMÜ) nr 3460/85 [3] sätestatud hüvitise maksmist käsitlevate taotluste esitamise tähtajast; selleks et vältida olukorda, kus kõnealuste toodete eest ei ole võimalik saada tasandushüvitist, tuleks muuta eespool nimetatud määruse artikli 5 lõiget 1; käesolevas määruses sätestatud meetmed on kooskõlas kalandustooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3460/85 artikli 5 lõikele 1 lisatakse järgmine lõik: "Soolatud toodete puhul, mille soolamisaeg on liiga pikk selleks, et pidada kinni eespool nimetatud kuue kuu pikkusest tähtajast, pikendavad liikmesriigid vajaduse korral kõnealust tähtaega toodete valmimiseks vajaliku aja võrra. Tähtaega ei või mingil juhul pikendada rohkem kui kuus kuud." Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse 1. jaanuarist 1987. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. juuni 1989 Komisjoni nimel asepresident Manuel Marín [1] EÜT L 297, 9.11.1985, lk 1. [2] EÜT L 373, 31.12.1987, lk 6. [3] EÜT L 332, 10.12.1985, lk 19. --------------------------------------------------
Euroopa Liidu Teataja L 156 , 08/06/1989 Lk 0018 - 0019

Soomekeelne eriväljaanne: Peatükk 2 Köide 7 Lk 0048

Rootsikeelne eriväljaanne: Peatükk 2 Köide 7 Lk 0048



Komisjoni määrus (EMÜ) nr 1585/89, 7. juuni 1989, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 1495/89, [2] eriti selle artiklit 9, ning arvestades, et: määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida vastavate 2. veerus näidatud CN-koodide alla; käesoleva määrusega ettenähtud meetmed on kooskõlas tariifi- ja statistikanomenklatuuri komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. juuni 1989 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 148, 1.6.1989, lk 1. -------------------------------------------------- LISA Kauba kirjeldus | Klassifikatsioon CN-kood | Põhjendus | (1) | (2) | (3) | Sünteesparafiinvaha molekulmassiga 460-1560 ja õlisisaldusega kuni 0,75 massiprotsenti | 27122000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 2712 ja 27122000 sõnastusega. (Vt ka koodi 27122000 selgitavaid märkusi) | --------------------------------------------------
Euroopa Liidu Teataja L 177 , 24/06/1989 Lk 0005 - 0005

Soomekeelne eriväljaanne: Peatükk 3 Köide 29 Lk 0181

Rootsikeelne eriväljaanne: Peatükk 3 Köide 29 Lk 0181



Nõukogu määrus (EMÜ) nr 1808/89, 19. juuni 1989, millega muudetakse määrust (EMÜ) nr 1981/82, millega koostatakse loetelu ühenduse piirkondadest, kus humala tootmistoetust antakse üksnes tunnustatud tootjarühmadele EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta [1], viimati muudetud määrusega (EMÜ) nr 3998/87 [2], eriti selle artikli 12 lõiget 4, võttes arvesse komisjoni ettepanekut ning arvestades, et: määruse (EMÜ) nr 1696/71 artikli 12 lõikes 3 sätestatakse, et ühenduse teatavates piirkondades antakse tootmistoetust üksnes tunnustatud tootjarühmadele, kes suudavad tagada oma liikmetele rahuldava sissetuleku ning tarnete otstarbeka korraldamise; need piirkonnad on loetletud määruse (EMÜ) nr 1981/82 [3] (muudetud määrusega (EMÜ) nr 4069/87 [4]) lisas; Iirimaa on teatanud, et kõnealuses riigis ei ole enam tunnustatud tootjarühma ning et määruse (EMÜ) nr 1696/71 artiklis 12 sätestatud tingimusi tootjarühmadele toetuse andmise kohta piirkonnas "Iirimaa" enam ei järgita; seepärast tuleks määrust (EMÜ) nr 1981/82 muuta alates 1988. saagiaastast, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1981/82 lisas kustutatakse loetelust piirkond "Iirimaa". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1988. aasta saagikoristusest. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 19. juuni 1989 Nõukogu nimel eesistuja C. Romero Herrera [1] EÜT L 175, 4.8.1971, lk 1. [2] EÜT L 377, 31.12.1987, lk 40. [3] EÜT L 215, 23.7.1982, lk 3. [4] EÜT L 380, 31.12.1987, lk 32. --------------------------------------------------
Euroopa Liidu Teataja L 263 , 09/09/1989 Lk 0016 - 0016

Soomekeelne eriväljaanne: Peatükk 3 Köide 30 Lk 0126

Rootsikeelne eriväljaanne: Peatükk 3 Köide 30 Lk 0126



Komisjoni määrus (EMÜ) nr 2734/89, 8. september 1989, tegurite kohta, mida tuleb arvesse võtta määruse (EMÜ) nr 822/87 artikli 37 lõike 2 kohaldamisest tulenevate ja EAGGF tagatisrahastu finantseeritavate kulude kindlaksmääramisel EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 9. novembri 1981. aasta määrust (EMÜ) nr 3247/81 Põllumajanduse Arendus- ja Tagatisfondi tagatisrahastust teatavate sekkumismeetmete, eelkõige sekkumisametite poolt põllumajandustoodete kokkuostu, ladustamist ja müüki hõlmavate meetmete rahastamise kohta [1] (viimati muudetud määrusega (EMÜ) nr 2277/89) [2], eriti selle artiklit 7 b, ning arvestades, et: nõukogu 16. märtsi 1987. aasta määruse (EMÜ) nr 822/87 veinituru ühise korralduse kohta [3] (viimati muudetud määrusega (EMÜ) nr 1236/89 [4]) artikli 37 lõikes 2 on sätestatud, et kõnealuse määruse artiklites 35 ja 36 nimetatud destilleerimissaaduste realiseerimismeetmete kulud kannab Euroopa Põllumajanduse Arendus- ja Tagatisfondi tagatisrahastu; tuleks ette näha nimetatud kulude kindlaksmääramisel arvessevõetavad tegurid; kõnealused kulud ja määruse (EMÜ) nr 822/87 artikli 40 kohaldamisest tulenevad kulud on sama laadi ja seepärast võib kohaldada samu eeskirju, mis on kehtestatud nõukogu määruse (EMÜ) nr 3247/81 artiklites 3 ja 4; käesolevas määruses ettenähtud meetmed on kooskõlas EAGGF komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 822/87 artiklites 35 ja 36 nimetatud destilleerimissaaduste realiseerimisest muudes sektorites peale alkoholi ja kangete alkohoolsete jookide tulenevad kulud, mille EAGGF tagatisosakond peab kontodele kandma, on samaväärsed kõnealuse alkoholi kokkuostuhinnaga, millest arvatakse maha: a) alkoholi müügist saadud tulud; b) lubatud hälbest suurema koguselise kahju väärtus; c) varguse või muu määratletava kahju tagajärjel puuduva koguse väärtus; d) ladustamistingimuste tõttu riknenud koguse väärtus; e) õnnetusjuhtumite tagajärjel kaotatud koguse väärtus; f) tagatised, millest on ühenduse eeskirjade alusel ilma jäädud; g) muud tulud. Artikkel 2 Artikli 1 punktides b, c, d ja e nimetatud väärtuse kindlaksmääramisel kohaldatakse määruse (EMÜ) nr 3247/81 artikli 3 lõiget 2 ja artiklit 4. Artikkel 3 Määruse (EMÜ) nr 822/87 artiklites 35 ja 36 nimetatud destilleerimissaaduste ladustatud koguste kadude puhul on lubatud hälve sama, mis on sätestatud kõnealuse määruse artiklis 39 nimetatud destilleerimissaaduste puhul. Artikkel 4 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. oktoobrist 1987. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. september 1989 Komisjoni nimel komisjoni liige Ray Mac Sharry [1] EÜT L 327, 14.11.1981, lk 1. [2] EÜT L 218, 28.7.1989, lk 4. [3] EÜT L 84, 27.3.1987, lk 1. [4] EÜT L 128, 11.5.1989, lk 31. --------------------------------------------------
Euroopa Liidu Teataja L 337 , 21/11/1989 Lk 0006 - 0007

Soomekeelne eriväljaanne: Peatükk 2 Köide 7 Lk 0097

Rootsikeelne eriväljaanne: Peatükk 2 Köide 7 Lk 0097



Komisjoni määrus (EMÜ) nr 3470/89, 16. november 1989, kaupade koondnomenklatuuri grupi 7 lisamärkuse nr 2 kohaldamisel kasutatava analüüsimeetodi kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3469/89, [2] eriti selle artiklit 9, ning arvestades, et: kaupade koondnomenklatuuri (lisatud eespool nimetatud määrusele) ühtse kohaldamise tagamiseks tuleb vastu võtta nomenklatuuri grupi 7 lisamärkuse nr 2 rakendussätted; läbiviidud uurimuste põhjal tundub asjakohane kasutada käesoleva määruse lisas kirjeldatud analüüsimeetodit; nomenklatuurikomitee ei ole eesistuja määratud tähtaja jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Kaupade koondnomenklatuuri grupi 7 lisamärkuse nr 2 kohaldamisel kasutatakse käesoleva määruse lisas esitatud analüüsimeetodit. Artikkel 2 Käesolev määrus jõustub 1. jaanuaril 1990. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. november 1989 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 337, 21.11.1989, lk 5. -------------------------------------------------- LISA KAUPADE KOONDNOMENKLATUURI GRUPI 7 LISAMÄRKUSE NR 2 KOHALDAMISEL KASUTATAV ANALÜÜSIMEETOD 1. Põhimõte Kaalutud kogus graanuleid segatakse külmas vees ilma füüsiliselt edasi töötlemata, mis võiks põhjustada nende suuruse vähenemist või mis tahes muid struktuurimuutusi. Saadud materjal sõelutakse rohke külma veega ning jääk sõelal kuivatatakse ja kaalutakse. Sõela läbiva toote kogus (Z) väljendatakse proovi massi protsendina, korrigeerituna vastavalt niiskusesisaldusele. 2. Seadmed 2.1. analüütilised kaalud; 2.2. keeduklaas mahutavusega 1 l; 2.3. 2 mm suuruste avadega metallsõel; 2.4. kuivatatud filterpaber; 2.5. kuivatuskapp, 40 oC; 2.6. kuivatuskapp, 103 oC. 3. Analüüsi käik Keeduklaasi (2.2) kaalutakse vähemalt 100 ± 0, 1 g graanulite representatiivsest proovist. Lisatakse 800 ml külma vett ja lastakse seista vähemalt 16 tundi, aeg-ajalt õrnalt segades. Keeduklaasi sisu ja rohkelt külma vett kallatakse sõelale (2.3). Jääk sõelal kallatakse filterpaberile (2.4), asetatakse kuivatuskappi (2.5) temperatuuril 40 oC ja jäetakse ööpäevaks kuivama. Seejärel kuivatatakse jääki kuivatuskapis (2.6) temperatuuril 103 oC kuni püsimassi saavutamiseni. 4. Tulemuste arvutamine ja väljendamine Z = 100 - i × 100 – v100 kus r on kuiva sõelutud jäägi mass grammides i on proovi mass grammides v on komisjoni direktiivi 71/393/EMÜ [1]lisa jaotises 1 esitatud meetodil määratud proovi niiskusesisaldus. [1] EÜT L 279, 20.12.1971, lk 7. --------------------------------------------------
Nõukogu määrus (EMÜ) nr 3528/89,

23. november 1989,

millega muudetakse määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 28, 43 ja 113,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

silmas pidades Euroopa Kohtu hiljutist otsust asutamislepingu artiklite 28 ja 113 reguleerimisala kohta selgub, et määrus (EMÜ) nr 2658/87 [2] võeti vastu vääral õiguslikul alusel, kuna nõukogu lisas komisjoni poolt esitatud õiguslikule alusele, asutamislepingu artiklitele 28, 43 ja 113 asutamislepingu artikli 235, mis nõuab erinevat otsustamismenetlust; selle tulemusel saatis komisjon küsimuse Euroopa Kohtusse, et tunnistada nimetatud määrus kehtetuks;

selleks et võimaldada komisjonil oma kaebus tagasi võtta ja takistada kõnealuse õigusakti kehtetuks tunnistamist, tuleks viide asutamislepingu artiklile 235 kui määruse (EMÜ) nr 2658/87 õiguslikule alusele välja jätta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2658/87 esimene osundus asendatakse järgmisega:

"võttes arvesse Euroopa Majandusühenduse asutamislepingut, eriti selle artikleid 28, 43 ja 113,".

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 10. septembrist 1987.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. november 1989

Nõukogu nimel

eesistuja

E. Cresson

[1] Arvamus esitatud 13. oktoobril 1989 (Euroopa Ühenduste Teatajas seni avaldamata).

[2] EÜT L 256, 7.9.1987, lk 1.

--------------------------------------------------
Euroopa Liidu Teataja L 375 , 23/12/1989 Lk 0001 - 0001

Soomekeelne eriväljaanne: Peatükk 2 Köide 7 Lk 0105

Rootsikeelne eriväljaanne: Peatükk 2 Köide 7 Lk 0105



Nõukogu määrus (EMÜ) nr 3900/89, 4. detsember 1989, Hispaania ja Portugali Euroopa ühendustega ühinemise tõttu mõiste "päritolustaatusega tooted" määratlust ja halduskoostöö meetodeid käsitlevat protokolli muutva EMÜ-Tuneesia koostöönõukogu otsuse nr 2/89 kohaldamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse nõukogu 11. augusti 1987. aasta määrust (EMÜ) nr 2573/87, millega sätestatakse kauplemise kord ühelt poolt Hispaania ja Portugali ning teiselt poolt Alžeeria, Egiptuse, Jordaania, Liibanoni, Tuneesia ja Türgi vahel, [1] eriti selle artiklit 23, võttes arvesse komisjoni ettepanekut ning arvestades, et: nõukogus kokku tulnud liikmesriikide valitsuste esindajate 11. augusti 1987. aasta otsuse 87/456/ESTÜ (millega sätestatakse ESTÜ asutamislepingus loetletud toodetega kauplemise kord ühelt poolt Hispaania ja Portugali ning teiselt poolt Alžeeria, Egiptuse, Jordaania, Liibanoni, Tuneesia ja Türgi vahel) [2] artiklis 7 nähakse ette, et Hispaania ja Portugali ühinemisest tingituna koostöönõukogude poolt vastuvõetud vajalikke muudatusi päritolureeglites kohaldatakse nimetatud otsuse reguleerimisalasse kuuluvate toodete suhtes; vastavalt eespool nimetatud lepingu lahutamatuks osaks oleva ning mõiste "päritolustaatusega tooted" määratlust ja halduskoostöö meetodeid käsitleva protokolli artiklile 25 on EMÜ-Tuneesia koostöönõukogu Hispaania ja Portugali Euroopa ühendustega ühinemise tõttu võtnud vastu otsuse nr 2/89 nimetatud protokolli muutmise kohta; tuleks tagada kõnealuse otsuse kohaldamine ühenduses, ON VASTU VÕTNUD KÄESOLEVA MÄÄRUSE: Artikkel 1 EMÜ-Tuneesia koostöönõukogu otsust nr 2/89 kohaldatakse ühenduses. Otsuse tekst on lisatud käesolevale määrusele. Artikkel 2 Käesolev määrus jõustub Euroopa Ühenduste Teatajas avaldamise päeval. Määrust kohaldatakse 1. jaanuarist 1990. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. detsember 1989 Nõukogu nimel eesistuja M. Delebarre [1] EÜT L 250, 1.9.1987, lk 1. [2] EÜT L 250, 1.9.1987, lk 112. --------------------------------------------------